Държавен вестник, бр. 52, 2011 г., стр. 25

БРОЙ  52	
Д Ъ Р Ж А В Е Н  В Е С Т Н И К 	
СТР.  25  
засилване защитата на лицата от изтезания 
и други форми на жестоко, нечовешко или 
унизително отнасяне или наказание.
Член 12
За да може Подкомитетът по превенция 
да изпълнява мандата си съгласно член 11, 
държавите – страни по протокола, са длъжни:
a) да приемат Подкомитета по превенция 
на своя територия и да му предоставят достъп 
до местата за задържане, определени в член 
4 на този протокол;
b) да предоставят цялата необходима ин­
формация, която Подкомитетът по превенция 
може да поиска, за да направи оценка на нуж­
дите и мерките, които трябва да бъдат приети 
за засилване на защитата на лицата, лишени 
от свобода, от изтезание и други форми на 
жестоко, нечовешко или унизително отнасяне 
или наказание;
c) да насърчават и улесняват контактите 
между Подкомитета по превенция и нацио­
налните превантивни механизми;
d) да разглеждат препоръките на Под­
комитета по превенция и да осъществяват 
диалог с него относно възможните мерки за 
изпълнение.
Член 13
1. Подкомитетът по превенция изготвя, 
първия път чрез жребий, програма за редовни 
посещения в държавите – страни по прото­
кола, с оглед изпълнението на своя мандат, 
определен в член 11.
2. След провеждане на консултации Под­
комитетът по превенция уведомява за своята 
програма държавите – страни по протокола, за 
да могат те незабавно да предприемат необхо­
димите практически мерки за осъществяване 
на посещенията.
3. Посещенията се извършват от най-малко 
двама членове на Подкомитета по превенция. 
При необходимост тези членове могат да 
бъдат придружавани от експерти с доказан 
опит и познания в областите, обхванати от 
този протокол, които се избират от списък на 
експертите, изготвен въз основа на предложе­
нията на държавите – страни по протокола, 
Службата на Върховния комисар по правата 
на човека на Организацията на обединените 
нации и Центъра за предотвратяване на меж­
дународната престъпност на Организацията 
на обединените нации. При подготовката на 
този списък държавите – страни по протокола, 
предлагат не повече от пет национални екс­
перти. Всяка държава – страна по протокола, 
може да отклони включването на определен 
експерт в делегацията за посещението, след 
което Подкомитетът по превенция предлага 
друг експерт.
4. Ако Подкомитетът по превенция сметне 
за необходимо, той може да предложи про­
веждането на кратко последващо посещение 
след провеждането на редовното посещение.
Член 14
1. За да може Подкомитетът по превенция да 
изпълнява мандата си, държавите – страни по 
този протокол, са длъжни да му предоставят:
a) неограничен достъп до всякаква ин­
формация, отнасяща се до броя на лицата, 
лишени от свобода, в местата за задържане, 
посочени в член 4, а също и броя на тези 
места и тяхното местонахождение; 
b) неограничен достъп до всякаква инфор­
мация, отнасяща се до отнасянето с тези лица, 
а също и условията в местата за задържане;
c) в съответствие с алинея 2 – неограничен 
достъп до всички места за задържане, техните 
съоръжения и обекти;
d) възможност за провеждане на разговори 
насаме, без свидетели, с лицата, лишени от 
свобода, лично или чрез преводач, ако е не­
обходимо, както и с всяко друго лице, което 
според Подкомитета по превенция може да 
предостави съответната информация;
e) право да избира местата, които той 
желае да посети, и лицата, с които желае да 
разговаря.
2. Възражения относно посещението на 
конкретно място за задържане могат да бъдат 
обосновани само със спешни и непреодолими 
причини, свързани с националната отбрана, 
обществената сигурност, природни бедствия 
или сериозни безредици на мястото, където 
ще се извърши посещението, които временно 
създават пречка за провеждането на такова 
посещение. Обявяването на извънредно по­
ложение като такова не може да бъде изпол­
звано от държава – страна по протокола, като 
причина, за да възрази срещу провеждането 
на посещение.
Член 15
Нито един орган или длъжностно лице не 
може да нарежда, прилага, разрешава или 
допуска каквато и да е санкция по отношение 
на лице или организация за това, че са съоб­
щили на Подкомитета по превенция или на 
неговите членове каквато и да е информация, 
била тя вярна или не, и нито едно такова 
лице или организация не могат да претърпят 
вреда заради това.
Член 16
1. Подкомитетът по превенция изпраща 
поверително своите препоръки и бележки 
на държавата – страна по протокола, и ако 
е необходимо, на националния превантивен 
механизъм.
2. Подкомитетът по превенция публикува 
своя доклад заедно с всички бележки на съ­
ответната държава – страна по протокола, в